Maltské euromince

**Maltské euromince** sú euromince s maltským národným motívom.

Malta je členom Európskej únie od 1. Mája 2004 a tiež patrí do Hospodárskej a menovej únie. Malta prijala euro ako oficiálnu menu 1. Januára 2008, zrušením Maltskej líry. 
Na národnej strane mincí nominálnej hodnoty 1-, 2- a 5-cent sa nachádza neolitický chrám Mnajdra. Na minciach hodnoty 10-, 20- a 50-centov je to štátny znak Malty a na minci 1 euro a 2 eurá je to maltézsky kríž.
Motívy boli vybraté maltskou verejnosťou v dvoch kolách. V prvom kole, ktoré trvalo od 14. januára 2006 do 29. januára 2006 si ľudia mohli zvoliť z 12 možností, rozdelených do 4 kategórií– Prehistorická Malta, Renesančná Malta, Identita Malty a Maltské súostrovie. Pre každú kategóriu boli predstavené 3 návrhy. 
Výsledky prvého kola boli: Krst Krista v katedrále Sv. Johna (3498 hlasov v kategórii Renesančná Malta), erb Malty (2742 hlasov v kategórii Identita Malty) a chrám Mnajdra (1872 hlasov v kategórii Prehistorická Malta). Motív, pevnosť St. Angelo obdržala 2037 hlasov, ale nebola zahrnutá medzi 3 víťazné návrhy, pretože skončila na druhom mieste za motívom Krstu Krista v danej kategórii. 
Počas posledných dvoch týždňov hlasovania si mohla verejnosť zvoliť vlastný návrh poslaním SMS. Prvým a druhým najobľúbenejším motívom boli Maltský kríž a Dun Karm. Riadiaci výbor pre prijatie eura rozhodol, že najobľúbenejší návrh, Maltský kríž, bude zaradený do druhého kola s troma predtým zvolenými návrhmi. Tieto návrhy boli poslané dizajnérovi Noel Galea Basonovi.
Počas druhej fázy hlasovania, ktorá trvala od 29. mája do 9. júna 2006, si verejnosť volila zo štyroch motívov navrhnutých dizajnérom. Tri návrhy s najväčším počtom hlasov sa dostali na národná stranu maltských euromincí.

Malta nemá vlastnú mincovňu, preto boli mince razené v iných krajinách Európy. Obehové mince boli vyrazené vo Francúzsku a do zberateľských sád v Holandsku. Pamätné mince určené sú razené v holandskej mincovni, pričom zberateľské obsahujú aj jej značku. Od roku 2016 sa pamätné mince razia vo francúzskej mincovni, pričom zberateľské obsahujú aj jej značku.

## Vzhľad maltských euromincí

## Emisný náklad obehových euromincí

## Dvojeurové pamätné mince
* 2009 - 10. výročie hospodárskej a menovej únie
* 2011 - Ústavná história: 1849 – prvé voľby zastupiteľov
* 2012 - Desať rokov eurových bankoviek a mincí
* 2012 - Ústavná história: 1887 - väčšina v rade zástupcov
* 2013 - Ústavná história: 1921 - autonómna vláda Malty
* 2014 - 200. výročie založenia maltského policajného zboru
* 2014 - Ústavná história: 1964 - 50. výročie nezávislosti od Veľkej Británie
* 2015 - 100. výročie prvého komerčného letu z Malty
* 2015 - Ústavná história: 1974 - vyhlásenie republiky
* 2015 - 30. výročie vzniku vlajky Európskej únie
* 2016 - Prehistorické pamiatky: Chrámy Ġgantija
* 2016 - Solidarita pre deti: Láska
* 2017 - Prehistorické pamiatky: Chrámy Ħaġar Qim
* 2017 - Solidarita pre deti: Mier
* 2018 - Prehistorické pamiatky: Chrámy Mnajdra
* 2018 - Solidarita pre deti: Kultúrne dedičstvo
* 2019 - Prehistorické pamiatky: Chrámy Ta' Ħaġrat
* 2019 - Solidarita pre deti: Príroda a životné prostredie
* 2020 - Prehistorické pamiatky: Chrámy Skorba
* 2020 - Solidarita pre deti: Hry
* 2021 - Hrdinovia pandémie
* 2021 - Prehistorické pamiatky: Chrámy Tarxien
* 2022 - Prehistorické pamiatky: Chrámy Hypogeum Ħal Saflieni

Detaily sa nachádzajú v príslušnej sekcii.

## Identifikačné značky

## Zberateľské neobehové mince
### 5 eurové pamätné mince

Typ A: Materiál: mosadz; Priemer mince: ; Hmotnosť: 10,5 g 

Typ B: Materiál: zlato 58,5%; Priemer mince: ; Hmotnosť: 0,5 g 

Typ C: Materiál: zlato 99,9%; Priemer mince: ; Hmotnosť: 0,5 g 

### 10 eurové pamätné mince

Typ A: Materiál: striebro 92,5%; Priemer mince: ; Hmotnosť: 28,28 g 

Typ B: Materiál: striebro 92,5%; Priemer mince: ; Hmotnosť: 20 g 

### 50 eurové pamätné mince

Materiál: zlato 91,6%; Priemer mince: ; Hmotnosť: 6,5 g 

## Referencie


Kategória:Euromince podľa krajín
Kategória:Ekonomika na Malte